als_Latn dik_Latn sag_Latn
Nga Linda Fishta, Fotografia Armand Habazaj
Pika e fortë e kësaj tarte të thjeshtë është djathi i njomë, cilësia e tji. Pjesën tjetër, atë të perimeve, mund ta alternoni sipas shijes dhe gjendjes së frigoriferit!
Përbërësit:
1 brumë sfoliat gati (i cilësisë së mirë) • 50g rukola • 120g djathë dhie i freskët ose Mozzarella • 100g bizele kokërr, të ziera në ujë me kripë • 10-12 domate qershiza • shpargje të njomë, 7-8 copë të zier në ujë me kripë • kopër, majdanoz, vaj ulliri, kripë e piper
Përgatitja:
Ndezim furrën në 180°. Brumit i japim formën e tavës që do të përdorim, e shpojmë me pirun, e mbulojmë me letër furre dhe fasule përsipër (që të mos fryhet gjatë pjekjes). E pjekim për 15-20 minuta dhe më pas pa letër për 5-10 minuta të tjera (varet dhe nga furra që keni ju prandaj kontrollojeni dhe më parë). Kur të ketë marrë ngjyrë lart dhe poshtë e heqim nga furra dhe e lëmë të ftohet plotësisht.
Në momentin që do ta shërbejmë:
Në një tas përziejmë rukolën dhe shpargjet e ndarë në copa jo shumë të vogla, e më pas bizelet. I spërkasim me kripë, piper dhe vaj ulliri. Te baza e pjekur hedhim përzierjen e mësipërme, vendosim sipër domatet qershiza, djathin të ndarë në rrotka dhe gjethe majdanozi.
Shënim: Për të zier bizelet dhe shpargjet, hidhini ato në tenxhere me ujë të valuar me kripë për disa minuta dhe kur të shikoni që janë zier, transferojini në një tas me ujë shumë të ftohtë. Kjo bëhet që ato të ruajnë ngjyrën e bukur jeshile.
als_Latn als_Latn als_Latn als_Latn als_Latn als_Latn als_Latn als_Latn als_Latn